title: Padomes Direktīva (1978. gada 16. oktobris) par dalībvalstu tiesību aktu tuvināšanu attiecībā uz mehānisko transportlīdzekļu sēdekļu pagalvjiem

text:
Svarīgs juridisks paziņojums

|

31978L0932

Oficiālais Vēstnesis L 325 , 20/11/1978 Lpp. 0001 - 0015 Speciālizdevums somu valodā: Nodaļa 13 Sējums 9 Lpp. 0085  Speciālizdevums zviedru valodā: Nodaļa 13 Sējums 9 Lpp. 0085  Speciālizdevums grieķu valodā Nodaļa 13 Sējums 07 Lpp. 0190

		Padomes Direktīva(1978. gada 16. oktobris)par dalībvalstu tiesību aktu tuvināšanu attiecībā uz mehānisko transportlīdzekļu sēdekļu pagalvjiem(78/932/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 100. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā tehniskās prasības, kas saskaņā ar dalībvalstu tiesību aktiem attiecas uz mehāniskiem transportlīdzekļiem, jāattiecina, inter alia, arī uz pagalvjiem;tā kā šīs prasības dažādās dalībvalstīs atšķiras; tā kā tādēļ visās dalībvalstīs papildus esošajiem noteikumiem vai to vietā jāpieņem vienādas prasības, jo īpaši lai varētu attiecībā uz visu tipu transportlīdzekļiem ieviest EEK tipa apstiprinājuma procedūru, kas noteikta ar Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [4], kurā jaunākie grozījumi izdarīti ar Direktīvu 78/547/EEK [5];tā kā Direktīvā 74/60/EEK [6] ir noteiktas kopīgas prasības attiecībā uz pasažieru salona iekšējo apdari, vadības ierīču, jumta, kā arī sēdekļu atzveltnes un aizmugures daļas novietojumu; tā kā Direktīvā 74/297/EEK [7] ir noteiktas kopīgas prasības attiecībā uz iekšējās apdares elementiem, kas paredzēti vadītāja aizsardzībai no stūres mehānisma trieciena gadījumā; tā kā Direktīvā 74/408/EEK [8] ir noteiktas kopīgas prasības attiecībā uz sēdekļu un to stiprinājumu izturību; tā kā Direktīvā 76/115/EEK [9] ir noteiktas kopīgas prasības attiecībā uz drošības jostu stiprinājumiem; tā kā Direktīvā 77/541/EEK [10] ir noteiktas kopīgas prasības attiecībā uz drošības jostām un ierobežotājsistēmām;tā kā saskaņota detaļas tipa apstiprinājuma procedūra attiecībā uz pagalvjiem ļauj dalībvalstij pārbaudīt to atbilstību kopīgajām konstrukcijas un testēšanas prasībām un rezultātus paziņot pārējām dalībvalstīm, par katru pagalvja veidu nosūtot izsniegtā detaļas tipa apstiprinājuma sertifikāta kopiju; tā kā tad, ja visus pagalvjus, kas ražoti atbilstīgi apstiprinātajam tipam, marķē ar EEK detaļas tipa apstiprinājuma zīmi, pārējās dalībvalstīs zūd vajadzība veikt šo pagalvju tehniskas pārbaudes;tā kā to dalībvalstu tiesību aktu tuvināšana, kas attiecas uz mehāniskiem transportlīdzekļiem, ir saistīta ar dalībvalstīs izdarīto pārbaužu savstarpēju atzīšanu, pamatojoties uz kopīgām prasībām,IR PIEŅĒMUSI ŠO DIREKTĪVU.1. pants1. Dalībvalsts piešķir EEK detaļas tipa apstiprinājumu visu veidu pagalvjiem, kas ir vai nav iestrādāti mehānisku transportlīdzekļu sēdekļos un kas atbilst I līdz V pielikumā izklāstītajām konstrukcijas un testēšanas prasībām.2. Dalībvalsts, kas piešķīrusi EEK detaļas tipa apstiprinājumu attiecīgajiem pagalvjiem, veic vajadzīgos pasākumus, ciktāl tas nepieciešams, lai pārbaudītu produkcijas paraugu atbilstību apstiprinātajam tipam, vajadzības gadījumā sadarbojoties ar citu dalībvalstu kompetentajām iestādēm. Šādas pārbaudes veic tikai uz vietas.2. pantsPar katru pagalvja tipu, ko dalībvalstis apstiprina saskaņā ar 1. pantu, ražotājam vai viņa pilnvarotam pārstāvim tās piešķir EEK detaļas tipa apstiprinājuma zīmi, kas atbilst VI pielikumā redzamajam paraugam.Dalībvalstis veic visus vajadzīgos pasākumus, lai novērstu tāda citas ierīces apzīmējoša marķējuma izmantošanu, ko var sajaukt ar zīmi, kuru lieto, lai apzīmētu saskaņā ar 1. pantu apstiprinātu pagalvja tipu.3. pants1. Dalībvalsts nedrīkst aizliegt laist tirgū pagalvjus to konstrukcijas īpatnību vai darbības veida dēļ, ja uz tiem ir EEK detaļas tipa apstiprinājuma zīme.2. Tomēr dalībvalsts var aizliegt laist tirgū pagalvjus, uz kuriem ir EEK detaļas tipa apstiprinājuma zīme, bet kas pastāvīgi neatbilst apstiprinātajam tipam.Valsts tūlīt informē pārējās dalībvalstis un Komisiju par veiktajiem pasākumiem, precizējot šā lēmuma iemeslus.4. pantsDalībvalsts kompetentās iestādes pārējo dalībvalstu kompetentajām iestādēm mēneša laikā nosūta detaļas tipa apstiprinājuma sertifikātu un attiecinājuma sertifikātu kopijas par visiem apstiprinātajiem vai noraidītajiem pagalvju tipiem.5. pants1. Ja dalībvalsts, kura piešķīrusi EEK detaļas tipa apstiprinājumu, konstatē, ka vairāki pagalvji ar vienu un to pašu detaļas tipa apstiprinājuma zīmi neatbilst apstiprinātajam tipam, tā veic vajadzīgos pasākumus, lai nodrošinātu produkcijas paraugu atbilstību apstiprinātajam tipam. Šīs dalībvalsts kompetentās iestādes informē pārējo dalībvalstu kompetentās iestādes par veiktajiem pasākumiem, kas var ietvert EEK detaļas tipa apstiprinājuma anulēšanu. Ja informāciju par šādu neatbilstību minētās iestādes saņem no citas dalībvalsts kompetentajām iestādēm, tās rīkojas tāpat.2. Dalībvalstu kompetentās iestādes mēneša laikā informē cita citu par visiem EEK detaļas tipa apstiprinājuma anulēšanas gadījumiem un to iemesliem.6. pantsVisos lēmumos, kas pieņemti saskaņā ar šīs direktīvas īstenošanai pieņemtajiem noteikumiem un ar ko noraida vai anulē pagalvju detaļas tipa apstiprinājumu vai arī aizliedz to laišanu tirgū vai izmantošanu, sīki izklāsta šo lēmumu pamatojumu. Šādu lēmumu paziņo attiecīgajai pusei, vienlaicīgi informējot par tiesiskās aizsardzības līdzekļiem, kas tai ir pieejami saskaņā ar attiecīgās dalībvalsts tiesību aktiem, kā arī par termiņu, kurā minētos tiesiskās aizsardzības līdzekļus var izmantot.7. pantsDalībvalsts nevar atteikties piešķirt transportlīdzeklim EEK tipa apstiprinājumu vai valsts tipa apstiprinājumu šā transportlīdzekļa pagalvju dēļ, ja uz tiem ir EEK detaļas tipa apstiprinājuma zīme un ja tie ir paredzēti uzstādīšanai tāda veida transportlīdzeklī, attiecībā uz kuru pieprasīts tipa apstiprinājums.8. pantsDalībvalsts nevar atteikt vai aizliegt transportlīdzekļa pārdošanu, reģistrēšanu, nodošanu ekspluatācijā vai izmantošanu šā transportlīdzekļa pagalvju dēļ, ja uz tiem ir EEK detaļas tipa apstiprinājuma zīme un ja tie ir paredzēti uzstādīšanai tāda veida transportlīdzeklī, attiecībā uz kuru pieprasīts tipa apstiprinājums.9. pantsŠajā direktīvā "transportlīdzekļi" ir visi Direktīvas 70/156/EEK I pielikumā definētie M1 kategorijas mehāniskie transportlīdzekļi, kuri paredzēti izmantošanai uz ceļiem, kuriem ir vismaz četri riteņi un kuru maksimālais paredzētais ātrums ir lielāks par 25 km/h.10. pantsVisus grozījumus, kas vajadzīgi, lai pielikumos noteiktās prasības pielāgotu tehnikas attīstībai, pieņem saskaņā ar Direktīvas 70/156/EEK 13. pantā paredzēto procedūru.11. pants1. Dalībvalstīs stājas spēkā noteikumi, kas vajadzīgi, lai panāktu šīs direktīvas prasību izpildi 18 mēnešu laikā pēc tās paziņošanas, un dalībvalstis par to tūlīt informē Komisiju.2. Dalībvalstis nodrošina to, ka Komisijai paziņo valsts tiesību aktu galvenos noteikumus, ko tās pieņēmušas jomā, uz kuru attiecas šī direktīva.12. pantsŠī direktīva ir adresēta dalībvalstīm.Luksemburgā, 1978. gada 16. oktobrīPadomes vārdā —priekšsēdētājsK. von Dohnanyi[1] OV C 82, 14.4.1975., 74. lpp.[2] OV C 76, 7.4.1975., 37. lpp.[3] OV C 263, 17.11.1975., 57. lpp.[4] OV L 42, 23.2.1970., 1. lpp.[5] OV L 168, 26.6.1978., 39. lpp.[6] OV L 38, 11.2.1974., 4. lpp.[7] OV L 165, 20.6.1974., 16. lpp.[8] OV L 221, 12.8.1974., 1. lpp.[9] OV L 24, 30.1.1976., 6. lpp.[10] OV L 220, 29.8.1977., 95. lpp.--------------------------------------------------PIELIKUMU SARAKSTSI pielikums: | Darbības joma, definīcijas, EEK detaļas tipa apstiprinājuma pieteikums, vispārīgās specifikācijas, testi un ražojumu atbilstība |II pielikums: | Procedūra, ko izmanto, lai noteiktu H punktu un sēdekļa atzveltnes faktisko leņķi, kā arī lai pārbaudītu R un H punkta relatīvo stāvokli un projektētā un faktiskā atzveltnes leņķa attiecību |III pielikums: | Pagalvju augstuma un platuma noteikšana |IV pielikums: | Sīkākas ziņas par testa laikā vilktajām līnijām un veiktajiem mērījumiem |V pielikums: | Testa metode enerģijas izkliedes pārbaudīšanai |VI pielikums: | EEK detaļas tipa apstiprinājuma zīme |VII pielikums: | EEK detaļas tipa apstiprinājuma sertifikāts |--------------------------------------------------


title: Padomes direktīva (1988. gada 22. marts), ar ko attiecībā uz dažu PVKIU ieguldījumu politiku groza Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvu ieguldījumu uzņēmumiem (PVKIU)

text:
Svarīgs juridisks paziņojums

|

31988L0220

Oficiālais Vēstnesis L 100 , 19/04/1988 Lpp. 0031 - 0032 Speciālizdevums somu valodā: Nodaļa 6 Sējums 2 Lpp. 0173  Speciālizdevums zviedru valodā: Nodaļa 6 Sējums 2 Lpp. 0173

		Padomes direktīva(1988. gada 22. marts),ar ko attiecībā uz dažu PVKIU ieguldījumu politiku groza Direktīvu 85/611/EEK par normatīvo un administratīvo aktu koordināciju attiecībā uz pārvedamu vērtspapīru kolektīvu ieguldījumu uzņēmumiem (PVKIU)(88/220/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 57. panta 2. punkta trešo teikumu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā Direktīvas 85/611/EEK [4] 22. panta 1. un 2. punkts ierobežo PVKIU iespējas ieguldīt aktīvus viena emitenta pārvedamos vērtspapīros līdz 5 %, ko vajadzības gadījumā drīkst paaugstināt līdz 10 %;tā kā šis ierobežojums rada īpašas problēmas PVKIU, kas darbojas Dānijā, gadījumos, kad tie vēlas ieguldīt savu aktīvu ievērojamu daļu vietējā obligāciju tirgū, jo šajā tirgū dominē hipotekārās obligācijas, un ir ļoti maz iestāžu, kas emitē šādas obligācijas;tā kā uz šīm hipotekārajām obligācijām Dānijā attiecas īpaši noteikumi un uzraudzība, kas paredzēta to turētāju aizsardzībai, un saskaņā ar Dānijas tiesību aktiem tās tiek uzskatītas par līdzvērtīgām valsts emitētām vai garantētām obligācijām;tā kā attiecībā uz obligācijām, ko emitē un garantē dalībvalsts, Direktīvas 85/611/EEK 22. panta 3. punkts paredz atkāpi no šā panta 1. un 2. punkta un ļauj PVKIU šādās obligācijās ieguldīt līdz 35 % savu aktīvu;tā kā līdzīga atkāpe, tikai mazākā apmērā, ir pamatota attiecībā uz privātā sektora obligācijām, kuras saskaņā ar tām piemērojamiem īpašiem noteikumiem, pat bez valsts garantijas piedāvā ieguldītājam īpašas garantijas; tā kā tāpēc šādu atkāpi vajag attiecināt uz visām šādām obligācijām, kas atbilst kopīgi noteiktiem kritērijiem, atstājot dalībvalstu ziņā to obligāciju sarakstu izveidošanu, kam tās nodomājušas vajadzības gadījumā piešķirt šo atkāpi, un piemērot pārējo dalībvalstu informēšanas procedūru, kas paredzēta Direktīvas 85/611/EEK 20. pantā,IR PIEŅĒMUSI ŠO DIREKTĪVU.1. pants"4. Dalībvalstis var paaugstināt 1. punktā noteikto maksimumu līdz 25 % attiecībā uz dažām obligācijām, ja tās emitējusi kredītiestāde, kuras juridiskā adrese ir dalībvalstī un uz kuru saskaņā ar tiesību aktiem attiecas īpaša valsts uzraudzība, kas paredzēta obligāciju turētāju aizsardzībai. Jo īpaši summas, kas iegūtas no šādu obligāciju emisijas, saskaņā ar tiesību aktiem jāiegulda aktīvos, kas visu obligāciju derīguma laiku nodrošina saistības sakarā ar šīm obligācijām un kas emitenta neveiksmes gadījumā, pirmkārt, izmantojami, lai kompensētu kapitālu un izmaksātu procentus, kas ir uzkrājušies.Ja PVKIU iegulda vairāk nekā 5 % savu aktīvu pirmajā daļā minētajās obligācijās, ko emitē viens emitents, šo ieguldījumu kopējā vērtība nedrīkst pārsniegt 80 % no PVKIU aktīvu vērtības.Kā noteikts 20. panta 1. punktā, dalībvalstis sūta Komisijai iepriekšminēto obligāciju kategoriju sarakstu kopā ar emitentu kategorijām, kam saskaņā ar šā punkta pirmajā daļā minētajiem tiesību aktiem un uzraudzības pasākumiem ir atļauts emitēt obligācijas, kuras atbilst iepriekš noteiktajiem kritērijiem. Šiem sarakstiem pievieno paziņojumu, kurā norāda piedāvāto garantiju statusu. Piemēro 20. panta 2. punktā noteikto procedūru.5. Piemērojot 2. punktā minēto 40 % ierobežojumu, neņem vērā pārvedamos vērtspapīrus, kas minēti 3. un 4. punktā.Ierobežojumus, kas paredzēti 1., 2., 3. un 4. punktā, nedrīkst apvienot, un tādējādi kopsumma ieguldījumiem, kas saskaņā ar 1., 2., 3. un 4. punktu veikti vienas iestādes emitētos pārvedamos vērtspapīros, nekādā gadījumā nedrīkst pārsniegt 35 % no PVKIU aktīviem."2. pantsDalībvalstis veic vajadzīgos pasākumus, lai izpildītu šās direktīvas prasības ne vēlāk kā Direktīvā 85/611/EEK norādītajā termiņā. Par tiem tās tūlīt informē Komisiju.3. pantsŠī direktīva ir adresēta dalībvalstīm.Briselē, 1988. gada 22. martāPadomes vārdā —priekšsēdētājsM. Bangemann[1] OV C 155, 21.6.1986., 4. lpp.[2] Atzinums, kas publicēts OV C 125, 11.5.1987., 162. lpp., un 1988. gada 10. februāra lēmums (Oficiālajā Vēstnesī vēl nav publicēts).[3] OV C 333, 29.12.1986., 10. lpp.[4] OV L 375, 31.12.1985., 3. lpp.--------------------------------------------------


title: Padomes Direktīva (1976. gada 20. jūlijs), kas attiecas uz erukskābes maksimālā līmeņa noteikšanu eļļās un taukos, kuri paredzēti lietošanai pārtikā, un pārtikas produktos, kuri satur pievienotas eļļas vai taukus

text:
Svarīgs juridisks paziņojums

|

31976L0621

Oficiālais Vēstnesis L 202 , 28/07/1976 Lpp. 0035 - 0037 Speciālizdevums somu valodā: Nodaļa 13 Sējums 5 Lpp. 0026  Speciālizdevums grieķu valodā Nodaļa 03 Sējums 16 Lpp. 0049  Speciālizdevums zviedru valodā: Nodaļa 13 Sējums 5 Lpp. 0026  Speciālizdevums spāņu valodā: Nodaļa 13 Sējums 5 Lpp. 0029  Speciālizdevums portugāļu valodā Nodaļa 13 Sējums 5 Lpp. 0029

		Padomes Direktīva(1976. gada 20. jūlijs),kas attiecas uz erukskābes maksimālā līmeņa noteikšanu eļļās un taukos, kuri paredzēti lietošanai pārtikā, un pārtikas produktos, kuri satur pievienotas eļļas vai taukus(76/621/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu,ņemot vērā Komisijas priekšlikumu,ņemot vērā Eiropas parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā ir pierādījies, ka lielu ripšu eļļas devu došana eksperimentiem pakļautajiem dzīvniekiem izraisa nevēlamas parādības, bet tā kā nav pierādījies, ka šāda iedarbība ir vērojama cilvēkam;tā kā šādu iedarbību izraisa galvenokārt erukskābe, kas ir viena no šīs eļļas galvenajām sastāvdaļām;tā kā citas pārtikas eļļas un tauki satur erukskābi;tā kā pašlaik tiek veikta turpmāka izpēte par rapšu sēklu eļļu un pārējām eļļām un taukiem, bet piesardzības apsvērumu dēļ erukskābes uzņemšana būtu jāierobežo, līdz kļūst zināmi rezultāti;tā kā lai sasniegtu šo mērķi, būtu jānosaka maksimālais erukskābes saturs eļļās un taukos, un pārtikas produktos, kam tie ir pievienoti; tā kā tomēr ir iespējams, neriskējot ar cilvēku veselību, izslēgt no šīs direktīvas jomas pārtikas produktus ar mazu kopējo tauku saturu;tā kā šim nolūkam būtu jānosaka maksimālais līmenis, kas jāpiemēro ne vēlāk kā līdz 1979. gada 1. jūlijam, kas, ja nebūs precīzas un galīgas zinātniskās informācijas par šo tēmu, ņemot vērā ripšu sēklu ražošanas kvalitatīvo attīstību Kopienā, nodrošinās cilvēku veselības aizsardzību;tā kā jebkurā gadījumā no 1977. gada 1. jūlija erukskābes līmenis nedrīkst būt lielāks par 10 %;tā kā dažas dalībvalstis saskaņā ar prasībām, kas garantē sabiedrības veselības aizsardzību, jau ir noteikušas erukskābes maksimālos līmeņus attiecībā uz konkrēto produktu veidiem un ēšanas paradumiem;tā kā paraugu ņemšanas un analīžu metodes, lai noteiktu erukskābes līmeni konkrētajos produktos, nozīmē tehniskas dabas pasākumu ieviešanu, un tā kā to pieņemšana, lai vienkāršotu un paātrinātu šo procedūru, būtu jāuztic Komisijai;tā kā visos gadījumos, kad Padome piešķir Komisijai tiesības ieviest normas attiecībā uz pārtikas produktiem, būtu jāizstrādā kārtība, kas rada ciešu sadarbību starp dalībvalstīm un Komisiju Pastāvīgajā pārtikas produktu komitejā, kas izveidota ar Padomes 1969. gada 13. novembra lēmumu [3],IR PIEŅĒMUSI ŠO DIREKTĪVU.1. pantsŠo direktīvu piemēro:a) eļļām, taukiem un to maisījumiem, kas ir paredzēti lietošanai pārtikā;b) saliktiem pārtikas produktiem, kam ir pievienotas eļļas, tauki vai to maisījumi, un kur kopējais tauku līmenis pārsniedz 5 %; tomēr dalībvalstis drīkst piemērot šīs direktīvas noteikumus tiem pārtikas produktiem, kuros tauku saturs ir vienāds ar vai mazāks par 5 %.2. pants1. Vēlākais no 1979. gada 1. jūlija 1. pantā minēto produktu erukskābes līmenis, kas aprēķināts uz kopējā taukskābju līmeņa tauku saturā, nedrīkst būt lielāks par 5 %.2. Jebkurā gadījumā no 1977. gada 1. jūlija dalībvalstis nosaka erukskābes līmeni, kas nepārsniedz 10 %.3. pantsParaugu ņemšanas kārtību un analīžu metodes, kas nepieciešamas, lai noteiktu 1. pantā minēto produktu erukskābes līmeni, nosaka saskaņā ar 5. pantā noteikto kārtību.4. pants1. Ja kādai dalībvalstij, pamatojoties uz jaunu informāciju vai esošās informācijas atkārtotu novērtējumu, kas veikts kopš šīs direktīvas pieņemšanas, ir pamats secināt, ka erukskābes maksimālie līmeņi, kas noteikti 2. pantā, apdraud cilvēku veselību, kaut arī tie atbilst šīs direktīvas noteikumiem, tad minētā dalībvalsts drīkst uz laiku apturēt vai ierobežot konkrēto noteikumu piemērošanu savā teritorijā. Tā nekavējoties informē par to pārējās dalībvalstis un Komisiju, un paskaidro sava lēmuma iemeslus.2. Komisija pēc iespējas drīzāk pārbauda dalībvalsts iesniegto pamatojumu un konsultējas ar dalībvalstīm Pastāvīgajā pārtikas produktu komitejā, un tad nekavējoties izsaka savu atzinumu un veic nepieciešamos pasākumus.3. Ja Komisija uzskata, ka, lai tiktu galā ar grūtībām, kas minētas 1. punktā, un nodrošinātu cilvēku veselības aizsardzību, ir nepieciešami grozījumi šajā direktīvā, tad tā uzsāk procedūru, kas noteikta 5. pantā, ar nolūku pieņemt šādus grozījumus, un šai gadījumā dalībvalsts, kas veikusi drošības pasākumus, drīkst tos saglabāt, līdz stājas spēkā grozījumi.5. pants1. Ja jāveic šai pantā izklāstītā procedūra, tad šo jautājumu Pastāvīgajai pārtikas produktu komitejai, kas izveidota ar Padomes 1969. gada 13. novembra lēmumu (turpmāk tekstā "Komiteja") nodod tās priekšsēdētājs vai nu pēc paša iniciatīvas, vai pēc kādas dalībvalsts pārstāvja lūguma.2. Komisijas pārstāvis Komitejai iesniedz pieņemamo pasākumu plānu. Komiteja izsaka savu atzinumu par plānu termiņā, ko nosaka tās priekšsēdētājs, ņemot vērā jautājuma steidzamību. Atzinumus pieņem ar 41 balss vairākumu, dalībvalstu balsis vērtējot, kā paredzēts Līguma 148. panta 2. punktā. Priekšsēdētājs nebalso.3. a) Ja paredzētie pasākumi saskan ar Komitejas atzinumu, tad Komisija tos pieņem.b) Ja paredzētie pasākumi nesaskan ar Komitejas atzinumu vai arī ja atzinums nav izteikts, tad Komisija nekavējoties iesniedz Padomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.c) Ja trīs mēnešu laikā pēc tam, kad Padomei ir iesniegts priekšlikums, tā nav pieņēmusi lēmumu, tad ierosinātos pasākumus pieņem Komisija.6. pants5. pantu piemēro 18 mēnešus, sākot no datuma, kad šī lieta pirmo reizi tika nodota Komitejai, ievērojot 5. panta 1. punktu.7. pants1. Līdz 1977. gada 1. janvārim dalībvalstis, ja nepieciešams, groza savus likumus, lai panāktu to atbilstību šīs direktīvas noteikumiem, un nekavējoties informē par to Komisiju.2. Tādējādi grozītos likumus piemēro tiem produktiem, ko pirmo reizi laiž tirgū attiecīgi pēc 1977. gada 1. jūlija un 1979. gada 1. jūlija.9. pantsŠī direktīva ir adresēta dalībvalstīm.Briselē, 1976. gada 20. jūlijāPadomes vārdā –priekšsēdētājsA.P.L.M.M. van der Stee[1] OV C 280, 8.12.1975., 13. lpp.[2] OV C 286, 15.12.1975., 39. lpp.[3] OV L 291, 29.11.1969., 9. lpp.--------------------------------------------------